बिस्तारै मैले बुझ्न थालें । मैले केही अर्थका लागी राजनिति गरेको रहेछु । राजनिती नै मेरो अन्तिम लक्ष्य होइन रहेछ । म त कवि, लेखक , साहित्यकार रहेछु । पढ्ने, लेख्ने तिर्खा भएको मान्छे रहेछु । बिपी कोइरालाबाट म निकै प्रभाबित छु । विशेष गरी उहाको साहित्यिक ब्यक्तित्वले छोएको छ । बिराटनगरको आदर्श पुस्तकालयमा बिपीले पढ्नुभएका पुस्तकहरु छन् । तिं मध्ये धेरै जसो मैले पस्तकहरु पढेको छु । एक जना बृद्ध पनि त्यहाँ आईरहनुहुन्थ्यो । बिपी बारे धेरै कुरा उहाबाट जान्न पाएँ । कहिलेकाहि ‘बाबु कति पढेको ? जाउ चिया खान ।’ भन्नुहुन्थ्यो । पछि थाह पाएँ, स्वर्गिय प्रधानमन्त्रि मनमोहन अधिकारीका बुबा रामचन्द्र अधिकारी हुनुहुँदोरहेछ उहा ।
